Lee Miller

Lee Miller (pron.: li-miler; n. Poughkeepsie, New York, la 23ma di aprilo 1907 – m. Chiddingly, East Sussex, la 21ma di julio 1977) esis Usana fotografisto e modelo.

En 1927 Lee Miller esis sucesoza fotograf-modelo en New York por la revuo Vogue. En 1929 el translojis a Paris por divenar fotografisto. El renkontris la fotografisto Man Ray di qua el divenis la fotomodelo, kunlaboristo, amoratino e muzo, ed a qua el mariajis su. El lernis fotografar arto e vesto-modi.

En 1932 el livis Paris e retro-iris a New York ube el renkontris l'Egiptian aferisto Aziz Elui Bey kun qua el iris a Kairo. En 1937, tedite, el decidis retro-irar a Paris e komencis relato kun la piktisto Roland Penrose. Dum la Duesma Milito Mondal el fotografis la koncentreyi Buchenwald e Dachau en Germania, la desembarko en Normandia e la bombardi di London. En 1942 el komencis kom raportisto por Vogue, pri la milito e sequis l'Usan armeo en Europa. Un de la fotografuri de Miller esas su ipsa en la balnuyo di Hitler en München, fotografita da David Scherman ye la 30ma di aprilo 1945.

kategorio:Usana fotografisti
kategorio:Usani